‘อาเบะ’ คว้า ‘เสียงข้างมาก’ เตรียมจัดการปัญหาเกาหลีเหนือ ‘ด้วยความหนักแน่น’
 ผลสำรวจบริเวณจุดเลือกตั้งเปิดเผยว่า พรรครัฐบาลผสมของชินโซ อาเบะ (Shinzo Abe) นายกรัฐมนตรีญี่ปุ่น คว้าชัยชนะอย่างล้นหลามจากการเลือกตั้งเมื่อวันอาทิตย์ที่ผ่านมา โพลสำนักข่าว NHK เปิดเผยว่า พรรคเสรีประชาธิปไตย (LDP) จะได้ที่นั่งประมาณ 253-300 ที่นั่งจากทั้งหมด 456 ที่นั่งในสภา ขณะที่พรรคโคเมอิโตะที่เป็นพันธมิตรรัฐบาลผสมคาดว่าจะได้ 27-36 ที่นั่ง ผลสำรวจนี้ชี้ว่ารัฐบาลผสมของอาเบะอาจครองเก้าอี้ในสภา 312 ที่นั่ง ซึ่งมากกว่า 2 ใน 3 ทำให้สามารถยึดสถานะรัฐบาลเสียงข้างมากต่อไปได้ โดยผลการนับคะแนนอย่างเป็นทางการจะประกาศขึ้นภายในวันจันทร์นี้ ชัยชนะการเลือกตั้งยังช่วยเพิ่มโอกาสให้ผู้นำวัย 63 ปีครองตำแหน่งหัวหน้าพรรค LDP ต่อไปอีก 3 ปี จากการลงคะแนนที่จะมีขึ้นในกันยายนปีหน้า และจะมอบโอกาสให้เขากลายเป็นนายกรัฐมนตรีญี่ปุ่นที่ครองเก้าอี้นานที่สุดนับตั้งแต่ได้รับเลือกเมื่อปี 2012 อาเบะประกาศยุบสภาเพื่อจัดการเลือกตั้งเมื่อวันที่ 25 กันยายนที่ผ่านมา ด้วยเหตุผลว่าต้องการอาณัติใหม่จากประชาชนในการจัดการ ภัยระดับชาติ ที่ญี่ปุ่นกำลังเผชิญอยู่ อาเบะกล่าวคำปราศรัยหลังชนะเลือกตั้งว่า อย่างที่ผมได้ให้สัญญาไว้ในการเลือกตั้ง ภารกิจของผมคือการจัดการกับเกาหลีเหนือด้วยความหนักแน่น พร้อมย้ำอีกว่า สำหรับเรื่องนี้จำเป็นต้องมีการทูตที่เข้มแข็ง ช่วงที่ผ่านมา เกาหลีเหนือแสดงท่าทีแข็งกร้าวโดยทำการทดสอบยิงขีปนาวุธข้ามฮอกไกโด 2 ครั้ง พร้อมขู่จะจมญี่ปุ่นลงทะเล นอกจากนี้การเลือกตั้งยังมีความสำคัญในการผลักดันการแก้ไขรัฐธรรมนูญต่อต้านสงครามที่ประกาศใช้โดยสหรัฐอเมริกาในปี 1947 โดยมาตรา 9 ของรัฐธรรมนูญฉบับนี้ระบุว่าไม่ให้ญี่ปุ่นยุ่งเกี่ยวกับสงครามโดยสมบูรณ์ ญี่ปุ่นมีความพยายามที่จะแก้ปัญหานี้โดยระบุว่า กองทัพมีไว้เพื่อป้องกันประเทศ อย่างไรก็ตาม อาเบะเคยประกาศกำหนดเส้นตายปี 2020 ว่าต้องการแก้ไขกฎหมายนี้ด้วยการ ได้รับเสียงสนับสนุนมากที่สุดเท่าที่เป็นไปได้อ้างอิง:
ผลสำรวจบริเวณจุดเลือกตั้งเปิดเผยว่า พรรครัฐบาลผสมของชินโซ อาเบะ นายกรัฐมนตรีญี่ปุ่น คว้าชัยชนะอย่างล้นหลามจากการเลือกตั้งเมื่อวันอาทิตย์ที่ผ่านมารัฐบาลผสมของอาเบะอาจครองเก้าอี้ในสภา 312 ที่นั่ง ซึ่งมากกว่า 2 ใน 3 ทำให้สามารถยึดสถานะรัฐบาลเสียงข้างมากต่อไปได้อาเบะกล่าวคำปราศรัยหลังชนะการเลือกตั้งว่า อย่างที่ผมได้ให้สัญญาไว้ในการเลือกตั้ง ภารกิจของผมคือการจัดการกับเกาหลีเหนือด้วยความหนักแน่น พร้อมย้ำอีกว่า สำหรับเรื่องนี้จำเป็นต้องมีการทูตที่เข้มแข็ง